En iste caso, a motivación historica d'o emplego d'un nombre artistico por os actors ye que d'antis mas a profesión d'actor yera muit mal considerata por a sociedat, con a quala cosa a sobén os actors preferiban amagar a suya presonalidat real. Sindembargo, en tiempos mudernos as motivacions son diferents: Tener un nombre que se prenuncie millor, u que sirva ta clamar l'atención enta l'actor, u que sirva ta relacionar-lo (u tamién ta esferenciar-lo) con a suya familia d'actors, u que l'esferencie d'atros actors u presonalidatz conoixitas con o suyo mesmo nombre y apellitos, u por quantas atras motivacions.